Έντγκαρς Ρινκέβιτς

Ο Έντγκαρς Ρινκέβιτς (Edgars Rinkēvičs, γενν. 21 Σεπτεμβρίου 1973) είναι Λετονός δημόσιος λειτουργός και πολιτικός που υπηρετεί ως ο 11ος πρόεδρος της χώρας από τον Ιούλιο του 2023 ως και σήμερα. Προηγουμένως υπηρέτησε ως υπουργός Εξωτερικών της Λετονίας από το 2011 έως το 2023 και ως επικεφαλής της Προεδρίας της Δημοκρατίας της Λετονίας ως υφυπουργός Άμυνας, καθώς και  βουλευτής.

Με την ανάληψη των καθηκόντων του ως πρόεδρος, ο Ρινκέβιτς έγινε ο πρώτος ανοιχτά ομοφυλόφιλος αρχηγός κράτους σε χώρα της Ευρωπαϊκής Ένωσης. Πριν γίνει πρόεδρος είχε υπάρξει μέλος τριών πολιτικών κομμάτων. Αποχώρησε από το Κόμμα Ενότητα μετά την εκλογή του ως πρόεδρος, καθώς συνηθίζεται στη Λετονία να διατηρούν οι πρόεδροι πολιτική ουδετερότητα.

 Πρώιμη ζωή και εκπαίδευση 
Ο Ρινκέβιτς γεννήθηκε στη Γιούρμαλα, όπου ολοκλήρωσε το γυμνάσιο το 1991. Κατόπιν σπούδασε στη Σχολή Ιστορίας και Φιλοσοφίας του Πανεπιστημίου της Λετονίας, από τη οποία απέκτησε πτυχίο το 1995. Την ίδια περίοδο, το 1994 και το 1995 σπούδασε Πολιτικές Επιστήμες και Διεθνείς Σχέσεις στο Πανεπιστήμιο του Χρόνινγκεν στην Ολλανδία, από όπου έλαβε πιστοποιητικό το 1995. Το 1997 απέκτησε το μεταπτυχιακό του στις πολιτικές επιστήμες, και ακολούθησε ένα δεύτερο μεταπτυχιακό από τη Σχολή Εθνικής Ασφάλειας και Στρατηγικής Πόρων του Dwight D. Eisenhower, το οποίο ολοκλήρωσε το 2000.

 Καριέρα 
Το 1993 και το 1994, ο Ρινκέβιτς εργάστηκε ως δημοσιογράφος για την εξωτερική πολιτική και τις διεθνείς σχέσεις στο Λετονικό Ραδιόφωνο, ενώ ακόμα σπούδαζε. Το 1995 ανέλαβε σύμβουλος στο Τμήμα Πολιτικής του Υπουργείου Άμυνας, ρόλο που κράτησε μέχρι τον Μάρτιο του 1996, οπότε έγινε επικεφαλής του Τμήματος Πολιτικής. Παρέμεινε σε αυτή τη θέση μέχρι τον Σεπτέμβριο του ίδιου έτους, οπότε και ανέλαβε καθήκοντα αναπληρωτή υπουργού Άμυνας. Τον Μάιο του 1997 ανέλαβε καθήκοντα αναπληρωτή Υπουργού Άμυνας, πριν γίνει ο ίδιος Υπουργός Άμυνας τον Αύγουστο του 1997, ρόλο που κατείχε μέχρι τον Οκτώβριο του 2008.
αριστερά|μικρογραφία| Ο Ρινκέβιτς με τον Ιάπωνα Υπουργό Εξωτερικών Toshimitsu Motegi, 2 Ιουλίου 2021
Μεταξύ 1998 και 2004, ο Ρινκέβιτς ήταν μέλος του κόμματος«Λετονικός Δρόμος». Τον Φεβρουάριο του 1998 συμμετείχε στη συζήτηση για τον Χάρτη της Συνεργασίας ΗΠΑ-Βαλτικής και από το 2002 έως το 2003 ήταν Αναπληρωτής Επικεφαλής της Λετονικής αντιπροσωπείας που διαπραγματευόταν την ένταξη στο ΝΑΤΟ. Το 2008 διορίστηκε επικεφαλής της Προεδρίας της Δημοκρατίας της Λετονίας, έναν ρόλο που κράτησε μέχρι τον Ιούλιο του 2011. Τον Οκτώβριο του ίδιου έτους εντάχθηκε στην Κυβέρνηση του Βάλντις Ντομπρόβσκις ως Υπουργός Εξωτερικών αρχικά ως ανεξάρτητος, ενώ τον Ιανουάριο του 2012 εντάχθηκε στο Μεταρρυθμιστικό Κόμμα. Τον Μάιο του 2014, ο Ρινκέβιτς εντάχθηκε στο κόμμα Ενότητα. 
αριστερά|μικρογραφία|Ο Ρινκέβιτς με τον υπουργό Εξωτερικών των ΗΠΑ Άντονι Μπλίνκεν, 7 Μαρτίου 2022
Μετά την παραίτηση της Κυβέρνησης Ντομπρόβσκις το 2014, παρέμεινε υπουργός και στην Κυβέρνηση της Λαϊμντότα Στραουγιούμα. Το 2014 πήρε μέρος στις βουλευτικές εκλογές και εξελέγη βουλευτής πριν οριστεί και πάλι Υπουργός Εξωτερικών στη νέα Κυβέρνηση Στραουγιούμα. Υπηρέτησε ως Υπουργός Εξωτερικών από το 2016 έως το 2019 στην Κυβέρνηση Κουσίνσκις και από το 2019 έως το 2023 στην Κυβέρνηση Καρίνς.
αριστερά|μικρογραφία|Ο Ρινκέβιτς με τον Ισραηλινό Πρόεδρο Ισαάκ Χέρτζογκ στην Ιερουσαλήμ, 20 Νοεμβρίου 2023
Τον Σεπτέμβριο του 2020, ο Ρινκέβιτς δήλωσε ότι χαιρετίζει τη σύναψη πλήρων διπλωματικών σχέσεων μεταξύ Ισραήλ και Μπαχρέιν. Εξέφρασε επίσης βαθιά ανησυχία για την κλιμάκωση των εχθροπραξιών στην επίμαχη περιοχή του Ναγκόρνο-Καραμπάχ και κάλεσε την Αρμενία και το Αζερμπαϊτζάν να σταματήσουν αμέσως τις μάχες και να προχωρήσουν προς μια ειρηνική επίλυση του προβλήματος.

 Προεδρία (2023–σήμερα) 
Ο Ρινκέβιτς εξελέγη πρόεδρος της Λετονίας στις 31 Μαΐου 2023. Ανέλαβε καθήκοντα στις 8 Ιουλίου 2023.

Στις 20 Νοεμβρίου 2023 επισκέφθηκε το Ισραήλ για να εκφράσει την αλληλεγγύη του στη χώρα κατά τη διάρκεια του πολέμου Ισραήλ-Χαμάς το 2023.

 Προσωπική ζωή 
Στις 6 Νοεμβρίου 2014, ανακοίνωσε δημόσια στο προφίλ του στο Twitter ότι είναι ομοφυλόφιλος. Έγινε έτσι ο πρώτος βουλευτής στη Λετονία που ανακοίνωσε την ομοφυλοφιλία του. Μετά την εκλογή του στην προεδρία της Λετονίας το 2023, ο Ρινκέβιτς έγινε ο πρώτος ανοιχτά ομοφυλόφιλος αρχηγός κράτους μέλους της ΕΕ και ο πρώτος ανοιχτά ομοφυλόφιλος πρόεδρος οποιουδήποτε κράτους. Εκτός από λετονικά, μιλάει άπταιστα αγγλικά, ρωσικά και γαλλικά.

Υποσημειώσεις και παραπομπές
Υποσημειώσεις

Παραπομπές

 Εξωτερικές συνδέσεις 




Κατηγορία:Πρόεδροι της Λετονίας